แนะนำหุ้นใหญ่ ๆ ที่เราน่าช้อนซื้อให้หน่อย
1. หุ้น NETFLIX หุ้นตกลงมาหนักที่สุดบริษัทหนึ่งคือตกลงมาจากจุดสูงสุดถึงประมาณ 72% จาก เกือบ 700 ดอลลาร์ เหลือ 191 ดอลลาร์เมื่อ 2-3 วันก่อน ค่า P/E อยู่ที่ 17.3 เท่า ในขณะที่ ธุรกิจของเน็ตฟลิกซ์นั้นก็น่าจะยังแข็งแกร่งและแข่งขันได้ทั่วโลก และความต้องการสินค้าหรือบริการของเน็ตฟลิกซ์นั้น น่าจะยังมีอยู่ต่อไปและไม่ลดลงในหลาย ๆ  ปีข้างหน้า


2. หุ้นเฟซบุ๊กหรือ META ตกลงมาจากจุดสูงสุดที่ประมาณ 379 เหรียญเหลือเพียง 171 ดอลลาร์ หรือลดลงประมาณ 55% ในเวลาไม่ถึงปีเช่นเดียวกัน และค่า P/E ก็ลดต่ำลงจนแทบไม่น่าเชื่อเหลือเพียง 12.7 เท่า กลายเป็นหุ้น Value ไปแล้ว ในขณะที่ตัวธุรกิจเองนั้น คงใช้ผลิตภัณฑ์ของบริษัทต่อไปเรื่อย ๆ นี่เป็นเรื่องของ Network Effect ที่ลูกค้าไม่ย้ายหรือหนีไปไหนได้ง่ายเพราะเขาต้องการที่จะติดต่อกับคนที่ใช้เครือข่ายสังคมนี้เหมือนกัน


3. หุ้น AMZN แอมะซอนตกลงมา  38%  จาก 186 เหลือ 116 เหรียญ แต่ราคาหุ้นนั้นยังถือว่าแพงมาก มีค่า P/E 56 เท่า และเมื่อเปรียบเทียบกับหุ้น บาบา ที่คล้าย ๆ  กันแต่มีค่า P/E 35 เท่า ก็ไม่แน่ใจว่าหุ้นอะมาซอนนั้นน่าซื้อหรือยัง แต่ในความรู้สึกก็คือ หุ้นนี้ยังไม่น่าจะเป็นหุ้น Value ที่เน้นว่าหุ้นต้องถูก


4. หุ้น GOOG กูเกิล หรืออัลฟาเบ็ท คือ เป็นธุรกิจสุดยอดในแง่ของความแข็งแกร่งที่ไม่ค่อยมีตัวเทียบและโอกาสถูกทำลายก็ยากมาก  และมันเป็นที่รวมความรู้ของโลกที่ทุกคนต้องใช้ พูดกันถึงขนาดว่าต่อไปเวลาจะเรียนรู้หรืออยากจะรู้อะไรก็ให้ถาม “อากู๋” อย่างไรก็ตาม ราคาหุ้นตกลงมาจาก 2,999 ดอลลาร์ เหลือ 2,371ดอลลาร์หรือลดลง 21% ในช่วง 1 ปีที่ผ่านมา ดูเหมือนว่าจะไม่มากเมื่อเทียบกับหุ้นเทคอื่น  แต่ราคาหุ้นก็ไม่แพงเลย ค่า P/E เท่ากับ 21.4 เท่า พอ ๆ กับหุ้นธรรมดา ๆ ในตลาด


5. หุ้นไมโครซอฟท์ MSFT ต้องถือว่าเป็นหุ้นที่มั่นคงที่สุดในแง่ของเทคเนื่องจากว่าคอมพิวเตอร์ทุกตัวต้องใช้ ราคาร่วงลงมาจากสูงสุดที่ 26.23 เป็น 20.25 ดอลลาร์ หรือลดลง 23% โดยมีค่า P/E ที่ 26.64 เท่า  ซึ่งก็น่าจะเรียกว่าสมเหตุผล และไม่แพงเพราะกิจการคงจะอยู่ไปได้เรื่อย ๆ และก็น่าจะยังเติบโตต่อไปอย่างช้า ๆ ตามการใช้คอมพิวเตอร์ของโลก


6. หุ้น AAPL หรือแอปเปิล ตกลงมาจาก 179 ดอลลาร์ เป็น 142 ดอลลาร์ หรือลดลง 21% พอ ๆ กับหุ้นกูเกิลและไมโครซอฟท์ ในขณะที่ค่า P/E เท่ากับ 23 เท่า ซึ่งก็ไม่แพงเลยเมื่อเทียบกับเงินสดในบริษัทที่มีมากมาย อย่างไรก็ตาม มองไปในอนาคตไกล ๆ  ความแข็งแกร่งก็ยังน่าจะเป็นรองหุ้นทั้ง 2 ตัวนั้น  เพราะมีโอกาสที่เทคโนโลยีมือถือเปลี่ยนมากกว่าเรื่องของซอฟท์แวร์ที่คนจะติดมากกว่า


7. หุ้น LVMH หรือหุ้นเจ้าของหลุยส์วิตตอง เป็นหุ้นยิ่งใหญ่ที่ไม่ใช่หุ้นเทคเลย แต่ยิ่งใหญ่ในสายตาของลูกค้าทั่วโลก คนแข่งยากพอ ๆ กับหุ้นเทค  ราคาหุ้นตกจาก 734 ดอลลาร์ เป็น 587 ดอลลาร์ หรือลดลง 20% ทั้ง ๆ ที่ในยามวิกฤติโควิดและรวมถึงเรื่องของเงินเฟ้อนั้น สินค้าของบริษัทก็ยังขายดีมาก คนยังต้องเข้าคิวเพื่อเอาเงินไปจ่ายให้กับร้าน ราคาหุ้นล่าสุดเองก็ไม่แพง ค่า P/E อยู่ที่ 24.6 เท่า
เทคโนโลยีทางการเงิน & การเงินดิจิทัล,การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน